## Pakuotės lapelis: informacija vartotojui

**Angin-Heel S tabletės**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

#### **Apie ką rašoma šiame lapelyje?**

1. Kas yra Angin-Heel S tabletės ir kam jos vartojamos

2. Kas žinotina prieš vartojant Angin-Heel S tablečių

3. Kaip vartoti Angin-Heel S tabletes

4. Galimas šalutinis poveikis

5. Kaip laikyti Angin-Heel S tabletes

6. Pakuotės turinys ir kita informacija

# 1. Kas yra Angin-Heel S tabletės ir kam jos vartojamos

Angin-Heel Stabletės yra homeopatinis vaistinis preparatas, vartojamas dėl ryklės ir tonzilių uždegimo atsiradusiam pasunkėjusiam rijimui, skausmui ir ryklės paraudimui mažinti.

Indikacijos pagrįstos tik homeopatijos principais.

## 2. Kas žinotina prieš vartojant Angin-Heel S tablečių

**Angin-Heel S tablečių vartoti negalima**

Jeigu yra alergija veikliosioms medžiagoms, pvz., arnikai, ar kitiems astrinių (graižažiedžių) šeimos augalams arba bet kuriai pagalbinei šio vaisto medžiagai (jos išvardytos 6 skyriuje).

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Angin-Heel S.

**Vaikams**

Jaunesniems kaip 2 metų vaikams vaisto vartoti nerekomenduojama, nes duomenų apie veiksmingumą ir saugumą nepakanka.

### Kiti vaistai ir Angin-Heel S tabletės

Sąveika su kitais vaistiniais preparatais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

### Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Angin-Heel S gebėjimo vairuoti ir valdyti mechanizmus neveikia.

**Angin-Heel S tablečių sudėtyje yra laktozės**

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

# 3. Kaip vartoti Angin-Heel S tabletes

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms ir vaikams nuo 12 metų: vartoti po 1 tabletę 3 kartus per dieną (laikyti burnoje, kol ištirps). Ūminių sutrikimų atveju – pradžioje (pirmas dvi valandas) po 1 tabletę kas

15 min.

2–5 metų vaikams: vartoti po 1 tabletę vieną ar du kartus per dieną. Ūminių sutrikimų atveju – pradžioje po 1 tabletę kas 1–2 val. (ne ilgiau kaip dviejų valandų laikotarpiu).

6–11 metų vaikams: vartoti po 1 tabletę du kartus per dieną. Ūminių sutrikimų atveju – pradžioje

po 1 tabletę kas 1–2 val. (ne ilgiau kaip dviejų valandų laikotarpiu).

Tabletę reikia lėtai ištirpinti burnoje. Tabletę reikia vartoti ne valgio metu. Vaikams tabletę galima susmulkinti ir ištirpinti nedideliame vandens kiekyje.

### Ką daryti pavartojus per didelę Angin-Heel S tablečių dozę?

Pranešimų apie perdozavimą negauta.

### Pamiršus pavartoti Angin-Heel S tablečių

Negalima vartoti dvigubos dozės norint kompensuoti praleistą dozę.

**Nustojus vartoti Angin-Heel S** **tabletes**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

# 4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dėl homeopatinės veikliosios medžiagos *Hydrargyrum bicyanatum* (gyvsidabrio) gali prasidėti alerginės reakcijos ar padidėti seilėtekis. Tokiu atveju vaisto vartojimą reikia nutraukti ir pasitarti su gydytoju.

Pavieniais atvejais gali atsirasti padidėjusio jautrumo reakcijų žmonėms, kuriems yra nustatytas padidėjęs jautrumas astrinių (graižažiedžių) šeimos augalams, pvz., arnikai.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Angin-Heel S tabletes**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

# 6. Pakuotės turinys ir kita informacija

**Angin-Heel S** **tablečių sudėtis**

- 1 tabletėje yra veikliųjų medžiagų: Hydrargyrum bicyanatum D8 30 mg, Phytolacca americana D4

1. mg, Apis mellifica D4 30 mg, Arnica montana D4 30 mg, Hepar sulfuris D6 60 mg, Solanum

 dulcamara D4 60 mg, Atropa bella-donna D4 60 mg.

- Pagalbinės medžiagos: laktozė monohidratas, magnio stearatas.

**Angin-Heel S** **tablečių išvaizda ir kiekis pakuotėje**

##### Angin-Heel S tabletės yra nuo baltos iki gelsvai baltos spalvos, apvalios, plokščios, su nusklembtomis briaunomis.

Pakuotėje yra 50 tablečių.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. + 49 7221 501 00

Faksas + 49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas + 370 37 452 559El. paštas info@heel.lt |

Šis pakuotės lapelis paskutinį kartą peržiūrėtas 2015-12-31

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).